پیریۆنس

پیریۆنس (بە زاراوەی خۆماڵی پیروێنس)کوڕی شێخ زەکەریا و لە سەییدە حەسەنیەکانە. پیریۆنس لە زانایانی ئایینی و خواناسانی سەدەی سیانزەی زاینیی مەریوانە کە شێعری فارسیی لێ بەجێ ماوە. مەلا عەبدولکەریم مودەریس پیریۆنسی بە برای شا نیعمەتوڵڵای وەلی زانیوە. جگە لە شەجەرەنامەکەی، ئەم بەیتە فارسییەی پیریۆنسیش ئەم خاڵە دەسەلمێنێت:
برادر کو بود شە نعمت اللە ولی بی شک
پدر باشد ذکریا جد اھدل شاە دورانم
واتە: براکەم کە شا نیعمەتوڵڵای وەلی بێت و بابم شێخ زەکەریا و باپیرم ئەھدەل، ئەمن بێگومان پاشای ئەم سەردەمەم.

منداڵان
سوڵتان پیریونس سێ منداڵی هەبوو بە ناوەکانی شێخ ئیسماعیل و شێخ عیسا و شێخ مووسا.
شێخ ئیسماعیل دوو منداڵی هەبوو بە ناوەکانی شێخ ئیسحاق و شێخ ئیبراهیم.شێخ ئیسحاق لە تەمەنی لاوێتیدا کۆچی دوایی کرد و چووە ناو ڕەحمەتی خودا، لە کاتێکدا شێخ ئیبراهیم لە هەنجیران مایەوە. شێخەکانی هەنجیران نەوەی شێخ ئیبراهیمن. شێخ عیسا گوندی سوله(که ده که وێته 500 مه تر له باشووری گوندی هەنجیران) گەشەپێدا و کوڕەزاکەی شێخ ئەمین کوڕی شێخ خەلیل کوڕی شێخ خالید ناسراو بە شێخ کاکی خال سوله لە سوله مایەوە. پاش ئاگرکەوتنەوەی گوندەکە، 200 مه تر له ڕۆژهه ڵاتی گونده که دووره و ئەو گوندی هانێ شێخان ئاوەدانکردەوە کە حاجی شێخ سەعید کوڕی لەوێ نیشتەجێ بوو. شێخەکانی هانا شێخان و سوله نەوەی شێخ عیسان و هەروەها نەوەی سوڵتان پیریونس.

 پیریۆنس لە مێژوودا 
پارچە شێعرێک لە شێخ شەھابەدین شازڵی(سەدەی شانزە و حەڤدەی زاینی) بە زاراوەی ھەورامی ماوەتەوە کە ناوی پیریۆنسی تێدا ھێناوە. دیارە ھۆنراوەکە وەکوو شکایەتنامەیەکە لە دەستدرێژیی لەشکری عەجەم واتە سەفەوییەکان لەو سەردەمەدا. شێعرەکە ئاوەھایە:

پیریۆنس ھانا، پیریۆنس ھانا

مەزڵوومان تەنیا لای تۆشەن ھانا

نەبیرەی ئەکرەم شاھ مەردانی

فەرزەند دڵبەند شێخ زەکەریانی

پەی وایەمەندان عەجەب دەریانی

چون شێر کەمین حازر مەیدانی

ئینتقام سکان بابای ئەکرەمت

بە شەپۆل کین قەلب قولزمت

بستان جە لەشکر عەجەم بێ ئەندێش

نمازی یەکێ بشۆ وە جای وێش

شەھاب ھەرچی ھەن نەوەی ڕەسووڵەن

زوڕڕیەی تاھیر عەلی و بەتووڵەن
</poem>
 شوێنی کۆچی دوایی و گڵکۆکەی 
پیریۆنس، ئاوایی ھەنجیران سەر بە شاری مەریوانی ئاوەدان کردوەتەوە وە ھەر لەوێ کۆچی دوایی کردوە. گڵکۆکەی ئێستا جێگای زیارەتی خەڵکی مەریوان و دەور و بەریەتی.

 سەرچاوەکان 
١- بنەمالەی زانیاران، عەبدولکەریم مودەریس

٢-دەقەکانی ئەدبی کوردی عەلائەدین سەججادی، چاپخانەی کۆڕی زانیاریی کورد، بەغدا، ١٩٧٨

٣- «کاروانی پێنووس، شاعیران و نووسەرانی مەریوان و ھەورامان» - نووسراوەی فاتح مستەفایی - بڵاوکردنەوەی ئاراس - سنە - ٢٠١١

پۆل:شاعیرانی کورد
پۆل:خواناسانی کورد
پۆل:ئەولیا
پۆل:کەسایەتییەکانی ڕۆژھەڵاتی کوردستان
پۆل:خەڵکی مەریوان
پۆل:سۆفییە کوردەکان